As desaparicións que nunca se resolveron\nTemas: PONTEVEDRA SANTIAGO DE COMPOSTELA DESAPARECIDO DIANA QUER\nA Fundación QSDglobal activou ata 57 alertas no 2017 por desaparicións en Galicia, a terceira comunidade que máis ten no Estado, das cales oito aínda permanecen activas. Outros casos como os de Sonia Iglesias, de Pontevedra, ou María Jose Arcos, de Santiago, veñen de máis lonxe.\nPor Galicia Confidencial | Compostela | 03/01/2018 | Actualizada ás 14:21\nAta 57 alertas por desaparicións activou no 2017 en Galicia a Fundación Europea por las Personas Desaparecidas QSDglobal, sendo a galega a terceira comunidade con máis alertas en todo o Estado após Andalucía (69) e Cataluña (59). Das 57 alertas do anos pasado, 33 persoas apareceron en bo estado, 16 foron atopadas sen vida e oito alertas por desaparicións aínda permanecen activas.\nConcentración y marnifestación en apoyo a la familia de Sonia Iglesias\nSon Sandra Romay Fernández, unha viguesa de 42 anos desaparecida hai xusto un mes na Coruña, e María Belén Rodríguez, ourensá de 57 anos que rexentaba unha casa de turismo rural en Trives e que desapareceu o pasado mes de abril. Os outros nomes activos en QSDglobal son Ramón López González (Castro Casdelas), Julio Fernández González (Ourense), Francisco Rodiño Ucha (Poio), Alfredo Rodríguez Vázquez (Taboada), Salvador García Sánchez (Lugo) e Ángel Anes Pallas (Carballo), pendente da confirmación do ADN todo apunta a que o seu cadáver foi atopado por un cazador dous meses despois da súa desaparición.\nEn QSD global amósanse sorprendidos pola elevada cifra nunha comunidade con tan poucos habitantes. A explicación, sostén SOS Desaparecidos, é que Galicia é unha zona "moi complicada", pola dispersión xeográfica e polo envellecemento da poboación. O 90% das desaparicións terían que ver cos maiores de 65 anos.\nA estatística da fundación QSDglobal refírese a tan só os últimos doce meses, pero moitas desaparicións sen resolver veñen de moi atrás. SOS Desaparecidos Galicia mantén a alerta activada sobre unha ducia de casos, o máis antigo o de Sonia Iglesias, que desapareceu o 18 de agosto do 2010 en Pontevedra cando contaba con 38 anos. Malia as sospeitas da familia sobre a parella da muller (en trámites de separación), a Audiencia de Pontevedra decretou o arquivo do caso cinco anos despois.\nPero hai máis casos por esclarecer. Manuela Lorenzo, unha septuaxenaria que falta da súa aldea en Boiro dende o 25 de xullo do 2015; un fillo de Manuela pediu trala aparición de Diana Quer que se buscase unha posible relación do Chicle coa desaparición, pero a Garda Civil non cre que poida existir vinculación. O taxista Elías Carrera, de 61 anos, desapareceu en Vigo no 2013. Gumersinda Raña, de 88 anos, falta dende 2014 en Avión. E Paulino Fiuza, de 75 anos, desapareceu en Carnota no 2016.\nHai aínda un caso máis antigo, a desaparición da compostelá María José Arcos en 1996 cando tiña 35 anos. O seu coche apareceu días despois no faro de Corrubedo. Quince anos despois, no 2011, o cámara de TVE Ramiro Villaverde, a última persoa que a veu con vida, pasou polo cárcere como sospeitoso, e chegou a buscarse o corpo en varias fincas da súa propiedade en Teo e Cotobade, pero sen éxito.\nAnte o tráxico final de Diana Quer, as fundacións que traballan na busca dos desaparecidos reclaman actuacións “urxentes” en materia de investigación. “Que se faga caso ás denuncias dende un primeiro momento”, apunta Wenceslao Yáñez, voceiro de SOS Desaparecidos Galicia, que ve as primeiras 24 horas decisivas.


Compre Choco Lite en Santander\nObtén un cóctel de chocolate Choco Lite en Santander\nSe precisas mercar un cóctel de chocolate Choco Lite para perder peso intenso ao prezo de 49 € non hai que esforzarse. Que hai que facer para pedir?\nNa próxima hora, o xestor chamaralle para obter consello sobre a orde de compra da mercadoría e a entrega do seu país (España).\nReciba o cóctel de chocolate Choco Lite para perder peso nun momento conveniente, pagando só despois de recibir o paquete contra reembolso por correo ou mensaxería da mercadoría.\nApresúrate a mercar o medicamento para a promoción actual cun desconto do 50% ao facer o pedido a través do sitio web oficial do fabricante.\nComo mercar en Santander Choco Lite\nOrde en batido de chocolate en Santander para adelgazar\nPara solicitar un batido de chocolate para adelgazar en España na páxina web oficial 49 € non precisa esforzarse moito, enche o formulario para facelo. A oferta tamén é válida onde vostede vive: España. Encha os teus datos no formulario de solicitude do sitio web oficial do fabricante (indica o teu nome completo e número de teléfono). O operador porase en contacto contigo para confirmar o pedido para responder a todas as túas preguntas e organizar a entrega ao enderezo especificado por ti para a mercadoría e o horario de entrega en Santander (podes aclarar todos os detalles do pedido durante a conversa) . Pago ao recibir o pedido por correo ou é posible pagalo por correo. O custo da entrega por carteiro ao seu enderezo pode ser diferente noutras cidades de Santander, onde recollerá a mercadoría.\nSó hoxe DESCONTO -50% en Santander ao realizar pedidos a través do sitio web oficial\nPedir Choco Lite en Santander 50% cada un


Fenosa e o concello de Boborás estudan as últimas avarías da fin de semana - BadalNovas\nInicio Actualidade Fenosa e o concello de Boborás estudan as últimas avarías da fin...\nA alcaldesa Boborás, Patricia Torres, reuniuse este mañá co delegado de UFD de Ourense e Lugo, Emilio Castro, que veu acompañado de Manuel López responsable do Centro de Operacións de Ourense, para falar o respecto das incidencias no subministro eléctrico ocorridas o 26 e 27 de novembro que deixaron sen luz a 834 abonados.\nDesta maneira, os responsables da empresa explicaron os motivos da avaria, derivados da caída de árbores nas liñas de media tensión o pasado xoves, ambos situados fóra da servidume do tendido.\nDurante a reunión a alcaldesa tivo a oportunidade de manifestarlle a Castro as molestias ocasionadas pola falta de subministro eléctrico, tales como os ocorridos no centro educativo, entidade bancaria, carnicerías, farmacia, o propio concello, así como o fogar residencial de maiores ademais de outros negocios do municipio, ao igual que a veciñanza afectada. Tamén lle trasladou, as queixas dalgúns veciños que manifestan pequenos cortes no servizo e alteracións de tensión. Nese sentido, o delegado de UFD, entendeu o malestar tanto da rexedora como dos numerosos afectados, e comprometeuse a revisar as incidencias diarias.\nNeste sentido, tanto Torres como Castro, acordaron establecer un nexo de comunicación fluída no relativo a futuras avarias ou incidencias, para evitar a incerteza creada nesta ocasión, así como a procura de horarios menos conflitivos á hora de resolvelas. O delegado, tamén tendeu a man a alcaldesa no que se refire a calquera tema relacionado coa empresa de distribución de enerxía.\nPor último, e co fin de evitar novas incidencias na rede de media tensión, a empresa subministradora propúxolle á alcaldesa a opción de ampliar as servidumes existentes, feito no que solicitou a colaboración do concello para poder localizar aos titulares dos terreos para chegar a un acordo con eles e deste xeito, poder ter limpo unha zona máis ampla minimizando o risco de caída de árbores, feito o que a alcaldesa mostrou a súa total colaboración.\nO PSOE de Punxín pide un servizo de axuda no fogar express para os que agardan o recoñecemento


Temas: XABARIL XABARíN XUNTA\nPor Galicia Confidencial | Compostela | 10/06/2016 | Actualizada ás 09:00\nA Xunta quere erradicar os accidentes e as desfeitas que o xabaril causa nalgunhas explotacións cun auténtico plan de choque que recolle un desembolso de 1,3 millóns de euros. Estas axudas, que tamén van destinadas a paliar os danos doutros animais salvaxes, van enmarcadas dentro dun plan de acción elaborado pola Consellería do Medio Ambiente e Ordenación do Territorio, a Consellería do Medio Rural e a Consellería de Infraestruturas e Vivenda.\nSinalización de presenxa de xabaríns | Fonte: diariodelviajero.com\nEstas axudas xa foran adiantadas polo presidente no Consello da semana pasada, entre as medidas financiadas polos fondos extra dos que dispón Galicia por ter cumprido o obxectivo de déficit. Complementan outras iniciativas similares destinadas a evitar os danos producidos por outras especies: así, repartíronse 43 pastores eléctricos e organizáronse charlas divulgativas para evitar que o oso pardo provoque estragos e convocouse unha liña de axudas de 360.000 euros para paliar os danos producidos polo lobo.\nPrecisamente a subvención de pastores está dentro das novas medidas para paliar tamén ao xabaril. Así, parte das axudas busca previr que se vaian ocasionar danos futuros. “Imos subvencionar a adquisición de pastores eléctricos”, anunciou o presidente da Xunta. As axudas poderán cubrir a totalidade do custo do dispositivo, ata un importe máximo de 600 euros por explotación.\nO plan da Xunta recolle accións en catro ámbitos diferentes. No tocante ao papel do xabaril nos accidentes de tráfico, a Xunta definirá “as zonas onde se concentran estes sinistros e implantará medidas correctoras, como sinalizacións, pasos de fauna ou uso de repelentes e atraentes”, dixo Núñez Feijóo. En segundo lugar, o plan establece melloras na xestión e aproveitamento da especie, para, entre outros obxectivos, loitar contra o furtivismo. O terceiro eido refírese á formación. “Imos traballar co sector da caza para evitar que, nas batidas, os animais se dirixan cara ás estradas”, exemplificou Feijóo.\nO cuarto eixo engloba axudas para minorar os danos producidos na agricultura e a gandería, que se dividen en dous grupos. Ademais de para sufragar pastores eléctricos, as axudas van encamiñadas a paliar os danos que xa se produciron. As compensacións, que se tramitarán en réxime de concorrencia, terán en conta o tipo de cultivo, a superficie afectada e o dano producido. En total, serán 600.000 euros, o que supón unha mellora substancial fronte aos 250.000 euros que se consignaran na última orde deste tipo. Pola súa banda, as axudas encamiñadas á prevención teñen un monto de 400.000 euros, dos cales 250.000 se dedican unicamente a previr os danos do xabaril e os outros 150.000 os doutras especies.


XXXIX Xornadas Nacionais de Terapia Familiar | Colexio Oficial de Psicoloxía de Galicia\nGrupo de Traballo de Psicoloxía Perinatal\nXXXIX Xornadas Nacionais de Terapia Familiar\nvenres, Novembro 8, 2019 - 08:00 a sábado, Novembro 9, 2019 - 08:00\nDatas: 8 e 9 de novembro de 2019\nLugar: Facultade de Psicoloxía de Santiago de Compostela\nOrganiza e informa: Federación Española de Asociacións de Terapia Familiar (FEATF) e a Asociación de Terapia Familiar e Mediación de Galicia\n* O COPG forma parte como entidade colaboradora, polo que os colexiados e colexiadas que estean interesadas nas xornadas, teñen un desconto na súa inscrición se o fan antes do 30 de xuño.\nNos casos en que os servizos do psicólogo sexan requiridos para asesorar e/ou efectuar campañas de publicidade comercial, política e similares, o/a Psicólogo/a colaborará en salvagarda da veracidade dos contidos e do respecto ás persoas.\nCurso básico “Xénero, perspectiva de xénero e violencia de xénero”\nO Colexio Oficial de Psicoloxía de Galicia organiza o Curso básico “Xénero, perspectiva de xénero e violencia de xénero” os días 6, 7, 14, 27, 2 de setembro; 5 e 19 de outubro e 8 e 9 de novembro de 2019 en Santiago de Compostela.\n3.027 persoas falecidas por suicidio en Galicia\nTres mil vinte e sete persoas faleceron por suicidio entre 2010 e 2018 en Galicia, de acordo co que se recolle nas memorias publicadas polo Instituto de Medicina Legal de Galicia (Imelga). Pecharemos a década cunha cifra dolorosa, especialmente porque o suicidio pode previrse, tal e como indican entidades internacionais como a Organización Mundial da Saúde, e como se nos lembrou este 10 de setembro, no Día Mundial pola Prevención do Suicidio.\nO suicidio é un problema de saúde pública, frecuentemente oculto e silenciado, pero no que é crucial poñer o foco para previr estas mortes evitables. Este 2018 pechábase co dato menos negativo de toda a serie desde que existe rexistro no Imelga (ano 2005), que indica que en Galicia faleceran 288 persoas por suicidio, o que nos afasta dos 394 rexistrados en 2014.\nNo labor de visibilización e loita por un plan autonómico para a prevención do suicidio, materializado en 2017, tivo un papel esencial o Movemento Galego da Saúde Mental, unha plataforma da que este Colexio tamén forma parte xunto con outras moitas entidades e profesionais do ámbito da saúde mental. Grazas a isto, conseguiuse falar máis que nunca deste grave problema de saúde pública, a primeira causa de morte externa no conxunto do Estado e que en Galicia agora se sitúa por detrás das caídas accidentais. Porque falar da conduta suicida é imprescindible para superar o estigma que a rodea e que constitúe un impedimento para a busca de axuda por parte das persoas que teñen ideacións autolíticas ou dos seus achegados.\nAbriuse un camiño por parte do goberno galego, pero continuamos a precisar máis medidas que aposten pola prevención do suicidio, porque non podemos considerar que esta baixada da taxa de suicidio galega sexa un bo dato, só é un rexistro menos malo que o anterior, que acadara unhas cifras insoportables.\nPero vemos cuestións pendentes que teñen que ser prioritarias para o executivo autonómico, comezando por prover de persoal suficiente para a atención á saúde mental na nosa Comunidade. Galicia é a autonomía coa peor dotación de profesionais da saúde mental do conxunto do Estado, cunha ratio de especialistas en psicoloxía clínica de 3,51 por cada 100.000 habitantes, ben lonxe dos 5,71 da media española. Sen garantir unha adecuada atención psicolóxica no Servizo Galego de Saúde é imposible que se poida atallar a prevención do suicidio, especialmente cando non se recolle a prestación de psicoloxía clínica na Atención Primaria.\nEste incremento do persoal require tamén vir acompañado dunha dotación orzamentaria que garanta a aplicación das medidas, e ampliar a ollada recoñecendo que na prevención do suicidio non se debe abordar só desde o plano sanitario, senón que os factores sociais e económicos teñen unha influencia contrastada, tal e como indicou a OMS.\nOs máis de 3.000 galegos e galegas que faleceron por suicidio nesta última década constitúen a imaxe dun problema social que non podemos tolerar se pretendemos ser unha sociedade desenvolvida.


INFORMACIÓN COMISIÓN CENTRAL DE CONTRATACIÓNS DO 13 DE XUÑO DE 2017.\nInicio Contratacións Contratacions xeral INFORMACIÓN COMISIÓN CENTRAL DE CONTRATACIÓNS DO 13 DE XUÑO DE 2017.\nINFORMACIÓN COMISIÓN CENTRAL DE CONTRATACIÓNS DO 13 DE XUÑO DE 2017.\nContratacións\t- Contratacions xeral\nXoves, 15 Xuño 2017 09:55\nPrevisións de publicación das listas:\n- Listas definitivas de calefactor/a, condutor/a, electricista, mecánico/a, fontaneiro/a e PSX.\n- Apertura da primeira inscrición da categoría de Enfermeira/o especialista en Familiar e Comunitaria\n- Listas provisionais de baremación de Grupo técnico e xestión da función administrativa, Técnico/a superior e grado medio de prevención de riscos laborais, e Técnico/a superior, de grado medio e especialistas en sistemas e tecnoloxías da información.\n- Listas provisionais de baremación de albanel, carpinteiro/a, costureira/o, telefonista e perruqueira/o.\nNon haberá publicacións neste mes.\n- Listas definitivas de Psicólogo/a clínico/a, Farmacéutico/a de atención primaria, Fisioterapeuta, Logopeda, Médico/a asistencial e coordinador do 061, Médico/a do traballo, Odontólogo/a de atención primaria, Terapeuta ocupacional e Traballador/a social.\n- Listas definitivas de Grupo técnico e xestión da función administrativa, Técnico/a superior e grado medio de prevención de riscos laborais, e Técnico/a superior, de grado medio e especialistas en sistemas e tecnoloxías da información.\n- Listas definitivas de baremación de albanel, carpinteiro/a, costureira/o, telefonista e perruqueira/o.\nResolución apertura de listas de novas categorías/especialidades.\nA Admón nos informou de que só van a abrir as listas de Enfermeira/a especialista en Familiar e Comunitaria. Como CIG-Saúde esiximos a apertura das listas de Enfermeira/o especialista en Pediatría cunto cas de Familiar e Comunitaria porque se non se estaría a agraviar a esa especialidade.\nA Admón di que as especialistas en Pediatría xa acceden ás áreas especiais de pediatría e que polo tanto neste momento non van a abrirlle as listas.\nApróbanse os seguintes acordos:\n- Valoración da parte común da fase de oposición ás persoas aspirantes da quenda de promoción interna. Con isto preténdese eliminar a fórmula de corrección que se aplicaba para P.I.\n- Baremo aplicable ás listas das especialidades de enfermeira/o especialista. Será de aplicación o baremo de matrón/a en tanto non se acorde un baremo específico para esa especialidade para a convocatoria de OPE.\n- Renuncia sen penalización a vínculos de longa duración nas listas de ámbito autonómico nos supostos de cambio de área de preferencia. Esta foi unha proposta de CIG-Saúde que plantexaramos na comisión anterior.\nCIG-Saúde solicitamos que volvesen a habilitar o contabilizador dos servizos prestados no FIDES porque estaba a causar un transtorno importante as/os aspirantes. A Admón contesta que esa suma lles estaba a causar moitas reclamacións e que a/o aspirante pode solicitar os certificados de servizos prestados que considere, incluso establecendo datas de corte concretas.\nCIG-Saúde solicitamos que cando se publiquen as listas definitivas das listas autonómicas que se poida visualizar no FIDES a dispoñibilidade nas distintas áreas de preferencia. Quedaron en que falarán co expedient-e para ver de facer sublistas por áreas de preferencia.\nCIG-Saúde esiximos que dende a Comisión Central se defina o que significa urxente e non programado, e que traian unha proposta para a seguinte comisión. Quedaron en que o ían a valorar.\nCIG-Saúde preguntamos se se entende como mellora de contrato que un/ha aspirante contratada/o no SERGAS renuncie para acceder a un contrato indefinido noutra Administración Pública. Entenden que a mellora de contrato é só de aplicación para o SERGAS, se a/o aspirante renuncia para irse a outra Admón ten que ser penalizada/o.\nCIG-Saúde solicitamos información sobre os cursos para obter a licencia de operador que se ían a facer dende o SERGAS, e que era unha das nosas peticións para a sinatura do pacto de contratacións. Nos informan de que se van a facer 3 cursos a mediados de outubro en Santiago, Vigo e Ourense. Irá dirixido para TER e Enfermeiras/os tanto persoal fixo como temporal.\nCobertura de 108 prazas na Area Sanitaria de Vigo


Subject Internships 1 Code 610G01044\nSummary Memoria do traballo realizado durante o período de prácticas. Debe constar das seguintes partes e pola citada orde:\n1. INDICE (Debe de recoller os documentos dos que consta o informe)\n2. DATOS DO ALUMNO\n2.1 Breve información sobre o alumno (apelidos, nome, DNI, dirección de contacto, teléfonos e dirección de correo electrónico)\n2.2 Indicar se a memoria foi revisada pola empresa e as condicións de confidencialidade requeridas pola mesma.\n3. DATOS DA EMPRESA\n3.1 Breve información sobre a empresa (nome, situación, sector de actividade, organigrama, número de empregados, etc...)\n4. RESUMO DAS PRÁCTICAS\n4.1 Resumen do traballo desenvolvido polo alumno durante o período das prácticas.\n5. ACTIVIDADES DESENVOLVIDAS\n5.1 Obxectivo das prácticas. Neste apartado débense de recoller os obxectivos que se perseguen co traballo.\n5.2 Traballo encomendado. Fundamento teórico e experimental das diferentes actividades desenvolvidas durante o periodo de prácticas tendo en conta, no seu caso, o segredo profesional ao que está obrigado.\n5.3 Distribución temporal. Distribución das tarefas realizadas, especificando a duración das mesmas e as unidades ou Departamentos nas que se realizaron.\n5.4 Formación recibida. Cursos, programas informáticos, seminarios, charlas, etc...\n5.5 Nivel de integración dentro do departamento e relacións co persoal.\n6.1 Adecuación ás ensinanzas recibidas na Facultade para o desempeño da práctica.\n6.2 Valoración persoal da aprendizaxe conseguida ao longo de toda a práctica.\n6.3 Valoración do nivel de integración dentro do departamento e relacións co persoal.\n6.4 Declaración de responsabilidade do alumno (modelo Anexo I).\n7. BIBLIOGRAFÍA E FONTES DE INFORMACIÓN (Bibliografía citada no texto, incluidos os recursos electrónicos)\nSupervised projects A empresa ou institución nomeará un titor, que deberá ser un titulado superior, preferiblemente da mesma titulación ou titulacións afíns á do estudante, e que se encargará das seguintes funcións:\n1. Proporcionar ao Centro unha breve descrición do traballo a realizar polo alumno, indicando os coñecementos específicos e habilidades que ha de ter o alumno para levalo a cabo e indicar a formación que adquirirá o alumno durante a realización do traballo.\n2. Orientar ao alumno durante a realización do traballo.\n3. Elaborar un informe final, dirixido ao Decanato da Facultade no que se avalíe o grao de aproveitamento acadado polo estudante.\nO alumno terá ademáis un titor académico na Facultade, que será quen revise o informe emitido polo alumno, facendo por escrito as recomendacións e puntualizacións pertinentes para correxilo e melloralo. Á vista destas recomendacións, o alumno revisará o documento e o entregará no Negociado de alumnos xunto cunha instancia solicitando a súa avaliación.


O corvo e o torobisco O cura e o criado O defunto A fonte de San Vicenzo Fulgor na meana\nLenda do Pozo Negro Levanta Tomé que día é O lumepán A man branca A mestra de Buxán\nO muíño de Liúfe O porviso Presaxio de morte A última vontade\nO corvo e o torobisco\nHabía unha vez un corvo que rompeu o bico peteirando na raíz do torobisco. Foi andando, andando e atopou unha besta e díxolle:\n- Besta, dásme unha seda para atar o bico que rompín peteirando na raíz do torobisco?\n- Se me dás un monllo.\n- Un monllo darei á besta e a besta darame unha seda para atar o bico que rompín peteirando na raíz do torobisco.\nFoi andando, andando e atopou un segador e díxolle:\n- Segador, dásme un monllo?\n- Se me dás unha ovella.\n- Unha ovella darei ao segador. O segador darame un monllo. Un monllo darei á besta e a besta darame unha seda para atar o bico que rompín peteirando na raíz do torobisco.\nFoi andando, andando e atopou un pastor e díxolle:\n- Pastor, dásme unha ovella?\n- Se me dás un can.\n- Un can darei ao pastor. O pastor darame unha ovella. Unha ovella darei ao segador. O segador darame un monllo.\nUn monllo darei á besta e a besta darame unha seda para atar o bico que rompín peteirando na raíz do torobisco.\nFoi andando, andando e atopou unha cadela e díxolle:\n- Cadela, dásme un can?\n- Se me dás farelo.\n- Farelo darei á cadela. A cadela darame un can. Un can darei ao pastor. O pastor darame una ovella. Unha ovella darei ao segador. O segador darame un monllo. Un monllo darei á besta e a besta darame unha seda para atar o bico que rompín peteirando na raíz do torobisco.\nFoi andando, andando e atopou un muiñeiro e díxolle:\n- Muiñeiro, dásme farelo?\n- Se me dás trigo.\n- Trigo darei ao muiñeiro. O muiñeiro darame farelo. Farelo darei á cadela. A cadela darame un can. Un can darei ao pastor. O pastor darame unha ovella. Unha ovella darei ao segador. O segador darame un monllo. Un monllo darei á besta e a besta darame unha seda para atar o bico que rompín peteirando na raíz do torobisco.\nO cura e o criado\nEra unha vez un cura que tiña unha criada, e durmía con ela coma todos os curas. Entón resulta que meteu un criado e ao explicarlle as cousas da casa díxolle:\n-Mira, aquí nesta casa hai unhas normas: ao cura chámanlle Papindios, a criada a Fragansia, aos chourizos os santos –para que non llos fora a comer, claro-, o ghato Mirincholo, ao lume relumbransia, aos bancos triquitrancos.\nUn día, o cura xa ía na cama e o criado quedara abaixo. Veu o ghato e veu os chourizos colgados. E saltaba o ghato...Saltaba, saltaba e dunha vez saltou colleu unha restra de chourizos na boca, pero caeu no lume e pegou lume no gato. O criado comezou a chamar ao cura e dicíalle:\nLevántate Papindios de los brazos de Fragansia que Mirincholo esta en puertas, cubierto de relumbransia, los triquitrancos se rompen (o gato ía correndo pola igrexa e tiraba os bancos) y los santos se van de marcha.\nOs que ían as mozas a Lamego, á Meana ou por aí, tiñan que coller o camiño que pasaba xunto á igrexa de San Lourenzo e, se non querían dar a volta, cruzaba polo adro, de xeito que case sempre tomaban polo adro. Pero o adro era tamén o cemiterio; agora fixeron un novo, pero aínda queda algo alí.\nE resulta que viña un mozo por alí, xa de noite pecha, e cruzou polo adro. Ao non ver, tropezou cun vulto escuro que había no chan, a el pareceulle un defunto. De súpeto, o defunto botou un berro e o mozo pegou un chouto e botou a correr coma alma que leva o demo e non parou ata chegar á casa, co medo que levaba.\nO caso é que o defunto era unha vella á que lle morrera o home e estaba enterrado alí, e ela íao chorar todos os días á noitiña. E debeu quedar durmida ao carón da lápida, e cando o mozo tropezou con ela, botou un berro tan forte que asustou ao outro.\nA fonte de San Vicenzo\nNo interior da igrexa parroquial de Augasantas, concello de Rois (A Coruña), hai unha fonte con auga salutífera para persoas e animais. Con esta auga medran e quedan libres de pragas os froitos se se asperxe cunha póla de oliveira que logo hai que chantar na terra, protexe as construccións que se bendicen con ela, afasta o mal e tempera os perigos que poden quedar nunha casa onde houbese unha morte.\nA mellor auga é a que se colle o día de San Xoán e tamén a dos meses de abril e maio; cando se usa sempre hai que dicir: entre Xesús en Xerusalén, saia o mal e entre o ben.\nA fonte descubriuse unha vez que pasaba un cego co seu burro. O animal bebeu na fonte e logo espurrou nos ollos do cego que sandou ao instante. Tamén se conta ao revés, e quen recupera a vista é o burro. E aínda se conta que o burro estaba doente e que ao beber a auga recuperou a saúde.\nFulgor na meana\nMiña tía, a señora Manuela de Dis, un día fasendo a meda no campo dos monllo, de centeo, resulta que empezou a gritar meu abuelo:\n- Botádeme monllos. Veña, lixeiros! Botádeme monllos!\n- Ti que ves, Manuel? Ti que ves?\n- Nada. Vós botádeme monllos.\n- Ti que ves Manuel?\n- Nada, vós botádeme monllos!\nE despois dixo:\n- E agora todos á casa sen pararse con nadie, eh!\nE cando íamos chegando á casa vimos un resplandor alá pola Meana. Tres bancos de cera ardendo.\nAo outro día chegou a noticia de que morrera unha muller alí.\nLenda do Pozo Negro\nAlenda máis popular do lugar é a "lenda do pozo negro". Esta lenda sitúase no río do Piñeiro, nun dos seus pozos. O pozo negro é chamado así porque en teoría o seu fondo non se vía xa que por algunha razón todas as pedras desa zona son negras.\nConta a lenda que nese pozo habitaba unha bruxa e a poboación estaba sorprendida polo feito de non ver o fondo deste pozo e a posibilidade de que estivese embruxado, polo que se xuntou todo o pobo para comprobar se tiña fondo ou non e se o habitaba unha bruxa ou non. A poboación decidiu botar un carneiro á auga para ver se tocaba fondo, polo que ataron o carneiro con 7 adivais e botaron as cordas ás árbores para ir baixando o carneiro pouco a pouco. Cando a xente subiu o carneiro á superficie só subiron os cornos do animal. A xente quedou moi abraiada por este feito e por esta lenda o pozo foi chamado así.\nNon se sabe exactamente cal é o pozo negro, pero o lugar no que coincide a xente é este.\nLevanta Tomé que día é\nTomé -dicíalle o ghefe ao criado -Tomé levántate que día é.\nE díxolle o criado:- Pois se é día déame de almorsar.\n-E se non é día como che vou dar.\n-Pois logho déixeme estar.\nEstamos ante unha cerimonia pagá de gran valor cultural mais tamén espiritual, pois a través do contacto coas forzas da natureza, solicítase a intercesióndas divindades para favorecer as colleitas do trigo e do pan. A cerimonia celébrase o 30 de abril, data na que o froito do plantío está xermolado e máis ou menos logrado, desenvolvido mais aínda verde e preparado para a fase de maduración, momento clave na colleita.\nCoincidindo coas vésperas da festividade de maio -mes das flores- ao pechar o día, á tardiña baixa, reúnense os veciños do lugar para alumear as colleitas: provistos de fachucos de palla acesos percorrendo as lides das agras cultivadas para bendicir os campos. No acto de purificación afástanse os posibles males (pestes, bichería, enfermidades...) co gallo de obter unha boa colleita; ao mesmo tempo que se percorren as veigas vanse repetindo unhas oracións coma esconxuros que proporcionarán a protección das colleitas. A cerimonia, cargada de misticismo e simboloxía, foi pasando dunhas xeracións a outras dende tempos inmemoriais, pois ritmos desde tipo (orixe pagá) son contemplados na Galicia xa desde a época dos suevos –a partir do século V–. Na actualidade a súa función perdeuse, entre outras cousas por non haber veigas plantadas con cereais.\nO proceder para alumear o pan non se centrou só neste cereal, pois os ritos para as boas colleitas estendéronse por todos os cultivos en xeral, non só ao pan e ao trigo, senón tamén ao millo, uvas, cebolas, liño...Todo aquilo que ten ou tivo unha importancia vital no sustento dunha casa, polo que as oracións se foron adaptando para a plantación do cultivo en concreto.\nUn dos primeiros escritos que dan testemuño do Lumepán foi recollido por Alfredo Vicente, quen o describe como unha tradición ou costume popular dos ‘lugareños’ relatando marabillosamente o que acontece neste val onde se atopa Pazos, Arreten, A Matanza, Lestrove... Unha noite do 30 de abril de 1875 don Alfredo é testemuña do que alí acontece, un verdadeiro espectáculo único no panorama rural, ao igual que digno de redactar:\n... Por un instante imaxinar en plena noite revivir aquela estampa senlleira, divisar nos campos, leiras e veigas a luz que desprenden os fachicos de palla ardendo en movemento entre o plantío, aumentando o número segundo pasa o tempo...\nEscoitar aquel son do rezo da xente, as diferentes oracións de esconxuros no tumulto da noite da primavera, cantos inauditos doutra era, o arrecendo a fume de palla queimada...Son sensacións tales de nos trasladar a outro mundo, outra época por un instante, unha viaxe ao tempo dos nosos ancestros onde todo se volve máxico e confuso para un espectador abraiado que ve nestas lapas almas en pena que vagan polas veigas...\nÁ luz do fachico, as caras tórnanse rostros demoníacos...Trazos propios da visión de alguén alleo a este rito profano, unha das cerimonias agrícolas máis interesantes e sorprendentes onde se mestura a convicción sobrenatural coa sabedoría do pobo...\nNon todo o que acontece nestas cerimonias é por acaso nin feito illado, a entrada da primavera coincide co espertar dos seres vivos, así como co nacemento de milleiros de insectos que, entre outros, se nutren dos cultivos. O feito de manter acesos moitos fachicos xera unha cantidade de fume que dalgún xeito minimiza a presencia dos parasitos neste tempo, actuando como fumigador de pregas, mais de efectividade relativa.\nFoliada en Rois ‘Terriña...A Nosa!’\nJosé María Cebeiro Fernández e Xosé Francisco Noia Souto. Concello de Rois. 2014\nA man branca\nMeu avó e máis un tío eran carpinteiros. Ían traballar a Contimunde e cando acabaron invitáronnos a tomar algho. Estiveron falando e pasoulles o tempo; xa sería a media noite.\nHabía un camiño e viñan por diante da ighlesia de Rois. Cando estiveron máis cerca da ighlesia, viron unha man branca que os chamaba desde a porta. A man semellaba saír directamente da porta, e non se vía o dono da mesma. Eles quedaron quietos e dille meu avó ao tío:\n- Xan, temos que ir alí que chaman por nós.\n- Ti estás tolo?\n- Sí. Chaman por nós. Imos alí a ver que nos queren.\nPorque o meu avó era moi bromista, pero así e todo había que saber o que era.\nEntón o outro, por non ser menos, foi detrás del.\nSubiron as escaleiras e foron onda a man que estaba na porta...O meu avó botouse a rir.\nA man era un anuncio que tiñan peghado na porta e que se despegara de tal forma que parecía unha man que se movía co aire. E se non foran, pensarían que os chamaba un defunto ou unha alma en pena.\nA maestra de Buxán\nAntes a mestra de Buxán, viña na linea, no coche de linea. Entón, ao chegar alí á dos Santos, víñana buscar os rapaces nun cabalo. E houbera unha noite de treboada e enchera o río. Alá onda a ponte había que pasar por uns pasos. Entón ao atravesar o río os rapaces atravesaron e o cabalo saltou e a mestra caeu e levantóuselle a saia e véuselle todo. Levantouse enseghida e díxolle aos rapaces:\n-¿Que? ¿Habeis visto mi agilidad?\n-Si, pero nós chamámoslle outra cousa.\nO muíño de Liúfe\nUnha vez miña nai e miña avoa tiñan que ir librar o muíño a Liúfe, na Pontenova, porque cando se poñía e terminaba, había que libralo porque non se podía deixar toda a noite para que non se lle mollase o ghran. Entón, tíñano que ir librar de noite á hora que fose; sabían que ían acabar alá preto das doce da noite. Colleron o farol, pero non tiñan aceite. E dille a finada de miña nai:\n-Mira, mi madre, de paso que imos, paramos alí na casa dos Cantillos e pedímoslle un pouco de aceite que seguro que o han de ter. E imos ighual, porque polo camiño vese ben e alí collemos un pouco para librar o muíño.\nForon pola casa dos Cantillos, pero estaban as compañeiras de miña nai cos mozos aínda de regueifa e á miña nai deulle vergonza ir pedir o aceite, así que alá foron.\nChegando ao muíño, que está así no fondo dunha costa, viron unha cousa neghra pola parte de arriba e pareceulles que podía ser un aparecido ou unha alma en pena. Asustáronse e non eran capaces de ir ata alí. Entón dille miña avoa:\n- Mira, imos á casa das de Pan (que era unha muller de alí, da Pontenova) que dixeron que querían moer despois de nós, que lle querían botar millo elas, e que veñan. Así non estamos nós soas e non temos medo.\nForon e chamaron:\n- María, mira, vindes logho moer? Que dixestes que queriades moer despois de nós.\nE díxolles a María:\n- Ai, mira, xa che levamos o millo e puxémolo na porta. E tapámolo cun mantelo porque parecía que ía chover. Así que se fas o favor súbemo para riba e déixasme e chave na porta, que mañán xa iremos nós collelo.\nE resulta que a pantasma que elas vía, o susto que pasaron, era o mantelo tapando o millo.\nUnha vez foron ao muíño, de noite, unhas mozas da aldea de Barro, na parroquia de Oín. Era polo mes de febreiro, e xa levaba moitas horas xeando, cunha xeada tan forte que estaba todo branco. Facía tanto frío, que non había roupa capaz de quitalo de enriba.\nCando viñan de volta encontraron un añiño nunha leira á beira do camiño, xa medio morto polo frío da xeada; tanto que case non daba alento. As mozas collérono e levárono para a casa ao pobriño, a ver se o podían quentar e devolverlle a vida. Chegaron e puxérono na lareira a carón do lume, dándolle fregas para que acordara. O año, en canto lle pasou o frío, peghou un chouto e púxose na porta dicíndolles:\n- Ghughurughu, as mociñas de Barro quentáronme o cu!!!\nEra o trasno. E disque era o Porviso.\nPresaxio de morte\nUnha vez víñamos da festa de Padrón todas as compañeiras e máis os nosos mozos e íamos todos xuntos. Pero había dúas rapazas que non tiñan mozo. E empezaron a correr e adiantáronse. E ao subir unha costa vese todo o que hai. E daquela había unha casa, a última casa á esquerda, que agora hai máis casas.\nEntón, ao cheghar arriba, unha das rapazas abrazouse na outra e díxolle:\n- Ai, mira o que hai alí!\nE a outra tamén mirou, e veu que había un enterro, saía unha caixa daquela casa, e viron ao curo e á xente toda.\nVolveron a correr ata xunto a nós todas asustadas e contáronnos o que viran. Berrámoslles e dixémoslles que se estaban tolas e non lles fixemos caso.\nAos poucos días unha muller foi para Santiagho e volveu morta.\nE unha desas rapazas polo visto vía cousas e sabía cando alguén ía morrer. E din que ao abrazase á outra, ela tamén o veu.\nE viron todo o enterro antes de que pasara, case oito días antes.\nEra un paisano que nunca tuvera nada. Vivían nunha casa da renta e un día púxose moi enfermo, moi enfermo e díxolle á muller:\n- Ai! Vaime buscar o notario que eu quero facerche testamento.\n- Que testamento vas facer se nunca tivemos nada? Non temos nada, que testamento vas facer!\n- Bueno, eu quero que vaias buscar o notario, o cura e mais o xuez que eu quéroche facer testamento.\nEla pensou: “A ver se lle tocou a lotería por aí e tenos aghachados e non dixo nada”. Entón foi a muller pensando, pola gholosía dos cartos “A ver se ten algho!” E foi e avisou o notario o cura e o xuez. Chegaron alí e dixo el:\n- Eu quero facer testamento. A ver muller tráelle uns tallos que hai por aí, ho. Tráelle uns talliños que senten aí.\nColleu uns talliños vellos que tiñan alí, púxoos un dun lado, outro doutro e outro aos pés da cama. E entón o paisano estirouse así e dixo:\n- Ai! Ai! Que a ghustiño morro por morrer no medio de tres ladróns.\nFonte: A literatura de tradición oral no Concello de Rois CPI Dos Dices, Asociación Leixaprén (As lendas foron mecanografadas tal cal se recollen no libro, sen ningunha modificación, respectando o galego no que están escritas)


Cantos impostos paga o Gordo de Nadal a Facenda? | Consumer\nCantos impostos paga o Gordo de Nadal a Facenda?\nQuen resulte agraciado coa lotaría, debe entregar á Axencia Tributaria o 20% no IRPF de todos os premios superiores a 2.500 euros\n400.000 euros! O día 22 de decembro, tras o sorteo da lotaría de Nadal, os gañadores do Gordo recibirán esa cantidade. Aínda que non ao completo, xa que teñen que aplicar unha retención do 20% no Imposto da Renda sobre as Persoas Físicas (IRPF). Ata finais de 2012 só debían pagar impostos os premios que se obtiñan en efectivo ou en especie de programas de medios de comunicación ou empresas que organizasen un sorteo. Pero en 2013 empezouse a aplicar o imposto sobre os premios da lotaría e, aínda que a medida anunciouse como algo temporal, este ano será xa o terceiro en que os agraciados con contías superiores a 2.500 euros deberán pagar impostos. Canto? Este artigo desvélao en cinco craves.\nQueda menos dunha semana para que se celebre o sorteo máis importante do ano, o popular Gordo de Nadal. Desde que en 2013 o Goberno introducise a obrigación de pagar impostos polos premios de lotarías superiores a 2.500 euros, os agraciados non reciben as súas ganancias ao completo, aínda que a ilusión por ter entre as mans o décimo gañador mantense. Que hai que saber sobre os impostos se toca un premio importante? No seguintes cinco craves está a resposta.\n1. Se o meu décimo resulta gañador, canto leva Facenda?\nCalquera persoa que este Nadal obteña un premio superior a 2.500 euros verá como se lle aplica unha retención do 20%. Convén ter en conta que os primeiros 2.500 euros están exentos e tribútase polo resto. Así, se tocan 20.000 euros, aplicarán un 20% sobre 17.500 euros, non sobre o total.\nImaxe: Emmanuel Retzepter\n2. E tamén pago impostos se teño só unha participación?\nEn caso de ter unha única participación, é posible que se sufra de igual forma o recorte fiscal, xa que o imposto págase de maneira individual por cada décimo, fracción ou cupón de lotaría ou aposta.\nAsí que se se ten unha participación dun décimo coa fortuna de ser premiado con máis de 2.500 euros, aplicarase a retención correspondente.\n3. Repartir o premio antes de cobralo afórranos diñeiro\nSe toca un dos premios maiores, e quérese compartilo con outras persoas ou amigos, moito coidado con cobralo todo e logo repartir cantidades! Consideraríanse fiscalmente doazóns e estaría suxeito ao imposto de doazóns, tributando ao tipo que corresponda en cada comunidade autónoma.\nEn cambio, é posible aforrarse diñeiro, se a repartición faise antes de cobrar o décimo. Para iso, hai que indicar que cantidade xoga cada un dos agraciados. Ademais, para evitar problemas, os décimos premiados deben cobrarse a través do banco e alí débese identificar con nome, apelidos e DNI a cada unha das persoas con quen se compartiu o décimo.\n4. Como teño que pagar a Facenda?\nNon hai que facer nada. Este imposto retense directamente no momento do cobro do décimo premiado. Así, a entidade pagadora debe realizar a retención do 20% da cantidade suxeita a tributación, é dicir, da cantidade premiada menos os 2.500 euros exentos. Desta maneira, o agraciado co premio xa recibe a cantidade libre de impostos.\n5. Canto recada Facenda coa lotaría?\nDe acordo co Informe Mensual de Recadación Tributaria de outubro de 2015, a Axencia Tributaria recadou 410,6 millóns de euros entre xaneiro e outubro deste ano a través do gravame sobre premios de lotarías. Esta cifra supón un 1,6% menos que no mesmo período do exercicio 2014.\nO groso do imposto recadouse vía Imposto da Renda sobre as Persoas Físicas. En concreto, a Axencia Tributaria ingresou 408,4 millóns por IRPF no dez primeiros meses de 2015 un 1,7% menos que un ano antes. A través do Imposto de Sociedades recadáronse 2,2 millóns de euros, un 33,9% máis que entre xaneiro e outubro de 2014.\nHai que desconfiar da venda de participacións da lotaría de Nadal de supostas entidades benéficas cun prezo anormalmente baixo. Débese comprobar se no billete especifícase o importe polo que se participa, a causa benéfica e o número do décimo.\nNon hai que fiarse dos correos electrónicos que se reciban dicindo que se resultou gañador.\nHai que ter coidado coas webs falsas. As páxinas seguras mostran unha chave ou un cadeado ao pé da páxina e inclúen unha “s” na dirección (https://).\nConvén ser precavidos coas entregas de billetes deficientes. Os sites con servizos de entrega seguros incorporan unha dirección desde a que se realiza o envío, os custos e o tempo de entrega. Se resultase premiado e estivese estragado, deberíase solicitar a Lotarías e Apostas do Estado que comprobase se o boleto coincide co número premiado e dese autorización para tratalo como agraciado.\nAxencia Tributaria economía empresas finanzas hacienda-gl impuestos-gl


ViaGalicia pon a proba en Porto do Molle aos seus emprendedores - ValmiñorTV\nInicioGALEGOViaGalicia pon a proba en Porto do Molle aos seus emprendedores\nCoñecer a madeira de emprendedores dos proxectos seleccionados na 6ª edición de ViaGalicia, o programa de aceleración impulsado polo Consorcio Zona Franca de Vigo e a Xunta de Galicia. Este é o obxectivo principal do StartupDay, a xornada que se celebrou hoxe no Parque Empresarial de Porto do Molle coa inauguración a cargo de David Regades, delegado do Estado en Consorcio Zona Franca de Vigo e do alcalde de Nigrán, Juan González.\nRegades resaltou que “a aposta de Zona Franca de Vigo polos proxectos de emprendemento que forman parte desta edición, elixidos entre máis de 200 iniciativas, destacan polo seu valor diferencial e polo seu potencial na dinamización e modernización do tecido empresarial da nosa rexión”.\nOs representantes dos 35 proxectos de emprendementos seleccionados para a sede de Vigo puideron demostrar as súas habilidades e competencias, como o liderado, o traballo en equipo, a creatividade ou a capacidade de negociación, ante o comité avaliador. A sede de ViaGalicia en Lugo celebrará tamén o seu correspondente StartupDay o vindeiro xoves, no que participarán os emprendedores dos 18 proxectos seleccionados para esta provincia.\nTras a celebración de ambas as dúas xornadas, seleccionaranse ata un máximo de 20 proxectos por sede, que pasarán á fase de Academia. Nesta próxima etapa, os emprendedores coñecerán as ferramentas necesarias para definir o seu modelo de negocio e mellorar as súas propostas de valor durante 8 fins de semana de formación e titorización. A selección das iniciativas empresariais que pasarán á fase de Academia darase a coñecer a próxima semana.\nA 6ª edición de ViaGalicia conta cun orzamento global de 2 millóns de euros destinado a formación, asesoramento, mentoring, coworking e financiamento dos proxectos que participen no programa de aceleración.\nViaGalicia é unha aceleradora impulsada polo Consorcio da Zona Franca de Vigo e a Xunta de Galicia, cuxo obxectivo é apostar por proxectos innovadores, acelerables e invertibles a través da súa participación nun amplo programa de formación, mentoring, coworking e financiamento.\nDesde a súa posta en marcha no ano 2013, xa se investiron 8 millóns de euros neste programa de aceleración, no que se analizaron máis de 1.000 propostas presentadas, axudando á definición do modelo de negocio de ata 160 proxectos. En total, formalizáronse 68 empresas, das cales o 80% permanecen activas, xerando así 340 novos empregos –o 83% indefinidos- e captando ata 19 millóns de euros de financiamento, o 52% privada.


Os comerciantes de Pontevedra agardan unha campaña de rebaixas mellor que a do 2018 - Pontevedra Viva\nLuns 1 de Xullo, 2019 ás 18:30 do Luns 1 de Xullo, 2019\nChega o mes de xullo e con el a esperada tempada de rebaixas de verán. Aínda que os descontos xa se aplican desde hai uns días nalgúns dos comercios da comarca, é a partir de hoxe cando todos os comercios ofrecen importantes rebaixas nas súas mercadorías. A Federación de Comercio de Pontevedra fixo público hoxe os resultados da tradicional enquisa entre consumidores e a principal conclusión é que, de media, cada pontevedrés gastarase uns 56 euros nesta campaña, que se estenderá ata setembro.\nDesde o colectivo explican que ao longo do primeiro semestre, moitas tendas xa realizaron campañas de descontos polo que os resultados das tradicionais rebaixas "poden verse mermados". Nas primeiras semanas, os prezos reduciranse entre un 50 % ou 60 % na maioría dos establecementos, que pasasen ao 70 % a partir da segunda quincena do mes e alcanzarán o 80 % en agosto. As previsións para a campaña estival auguran un crecemento do 5 % con respecto ás rebaixas do ano anterior.\nO gasto total estimado na provincia superará os 58 millóns de euros. A área de Vigo será a que máis facturará cunha previsión de 27 millóns, mentres que os ingresos esperados na comarca de Pontevedra cífranse en 8 millóns e en 6 para a do Salnés. Os gastos dos cidadáns destinaranse principalmente a roupa (52 %) e calzado (28 %), aínda que moitos compradores aproveitan os descontos para facerse con mobles ou electrodomésticos.\nPor municipios, o gasto medio por persoa en Pontevedra sitúase por encima da media e alcanza os 64 euros, un máis que no veciño municipio de Poio. No resto de municipios da comarca, o desembolso oscila entre os 58 e 60 euros por persoa, e a media da comarca está en 59.63 euros. Un dos grandes alicerces desta camapaña, segundo a Federación de Comercio de Pontevedra é o comercio electrónico que "cada ano gaña en importancia", conclúen no seu comunicado.\nAs rebaixas de xaneiro xa non son o que eran\nPor Mónica Patxot & Redacción | Luns 7 de Xaneiro, 2019


Contos do Pechereno nº 3\nA gaita que salvou o gaiteiro\nUnha noite viña o gaiteiro de tocar da festa do san Xoán de Romariz, e cando viña baixando pola Infesta sentíu ouvear o lobo. O gaiteiro apurou o paso, e de alí a un pouco sentíu outro lobo contestarlle ao compañeiro. Como non tiña con que defenderse, o home votou a correr polo monte e axiña cansou, porque ía vello. Entón arrimouse a un carballo, e víu catro lobos baixando pola valgada cara a el alumeándolles os ollos na noite pecha. O gaiteiro ceiboulles unhos coios e berroulles, máis os lobos rodeárono, cos pelos ourizados. O vello, véndose perdido, deixouse caer o chao. Entón o lobo máis grande puxolle a pouta no fol da gaita, e co funguido que soltou saíron todos a correr. O vello dándose de conta que o acababa de salvar o fol da gaita díxolles:\n-Ai! Tedes gaña de gaita?. Pois non vos a faltar gaita oh!.\nO vello pillou a gaita e deu en tocar con todas as súas forzas, e non parou de tocar en todo o camiño ata chegar á casa. E así foi como lle salvou a vida a gaita.\nO Pinchereno das A.\nComentarios (1) - Categoría: CONTOS - Publicado o 22-05-2007 16:28


CCRD PERLÍO 3 - ADR NUMANCIA DE ARES 1\nBOA IMAXE, A PESAR DO RESULTADO\nPartido correspondiente a antepenúltima xornada da Segunda Autonómica grupo "A", disputado na tarde do domingo de Ramos no campo de Los Pinares.\nPerlío, 14 de Abril do 2019\nNUMANCIA: Kike, Antón, Berto, Juan, Pablo Ferro, Elías, Iván Pivo, Alex Pita, Espiñeira, Julio e Chapu. Tamén: Óscar, Ángel, Martín, Fran Ripas e Carlos Arnoso (p.s.)\nChegaba o Numancia ao campo dos Pinares para medirse a un equipo inmerso na loita polo título de Liga. Os nosos, que buscan finalizar a Liga na mellor posición posible, realizaron un partido serio en terras fenesas, pero a maior pegada e fame dos locais foi decisiva. Na primeira metade foron os locais os que levaron maior perigo, atopándose cun acertado Kike na portería numantina. No minuto 41, "Pocho" facía o 1-0 para o Perlío. Xusto antes do descanso, Elías erra un penalti "de panenka" que daba no travesaño, impedindo o empate do Numancia.\nNa segunda metade Dani Varela, de penalti facía o 2-0 no minuto 48. O Numancia mellorou en ataque, chegando con mais perigo a portería dun dos mellores gardametas da comarca, Rafa Afonso. Julio, no minuto 70 conseguía o 2-1. Os nosos crearon ocasións e levaron a incertidume e o nerviosismo a parroquia local, pero xa no desconto, Isma facía o 3-1 deixando os tres puntos en terras fenesas.\nEn resumo, bo partido do Numancia ante o líder da categoría. Boas sensacións entre os aficionados que arrouparon ao equipo nos Pinares a pesar de ser unha data sinalada en Ares, o Domingo de Ramos.\nAgora toca centrarse nos dous últimos partidos de Liga e nunha ilusionante competición de Copa. Paso a paso. O próximo domingo ás 17:30 visita Prados Vellos o San Mateo, un encontro que se podería repetir na Copa dentro de tres semanas, se o Numancia consigue superar a Fase Previa. ¡¡¡Todos a Prados Vellos este domingo¡¡¡


Carballo | Bioloxía Secundaria IES F. Asorey\n← Toma decisións saudables\nÉ unha árbore robusto, de porte maxestoso, que pode superar os 40 m de altura. Está clasificado na Sección Quercus, que son os carballos brancos de Europa, Asia e América do Norte. árbore caducifolio ( tira as súas follas no outono).\nOs seus froitos son landras de cor pardo, ( cando están maduras, a principios de Outono), que colgan dun longo pedúnculo, por iso é polo que tamén se lle coñeza tamén como Quercus pedunculata. Estando secas, as landras pódense conservar ata 3 anos.\nEsta entrada foi publicada en 4ºE.S.O, C.aplicadas e etiquetada carballo, ecosistemas. Garda o enlace permanente.


Fotosíntesis artificial: o futuro dunha enerxía limpa? | Consumer\nFotosíntesis artificial: o futuro dunha enerxía limpa?\nO seu desenvolvemento estendería o uso da luz solar e o hidróxeno como sistema enerxético ecolóxico, e reduciría ademais os efectos do cambio climático\nImaxe: wynand van niekerk\nO segredo dunha enerxía limpa, barata e inesgotable podería atoparse nas plantas. Científicos de todo o mundo están a tratar de reproducir en laboratorio o proceso da fotosíntesis. Se o conseguen, podería servir para xeneralizar un sistema enerxético ecolóxico baseado no hidróxeno e a enerxía solar, capaz mesmo de combater os efectos do quecemento global ao reducir o dióxido de carbono (CO2) da atmosfera.\nA fotosíntesis é un proceso esencial para a vida na Terra, xa que permite a plantas, algas e algunhas bacterias utilizar a luz solar para transformar a auga en osíxeno e hidróxeno. Este último elemento reacciona co CO2 e axuda a sintetizar carbohidratos, que serven aos devanditos organismos para almacenar enerxía.\nSe cambiamos planta por, por exemplo, coche de hidróxeno, o sistema podería servir para xerar enerxía de forma ecolóxica e barata. Diversos equipos de investigación internacionais traballan para facelo realidade, e neste sentido, as noticias con avances no campo da fotosíntesis artificial son cada vez máis numerosas.\nRecentemente, un grupo de científicos internacionais coordinados desde a Universidade australiana de Monash utilizou manganeso para extraer o hidróxeno e o osíxeno da auga utilizando enerxía solar e electricidade cunha potencia de 1,2 voltios. O sistema, que se detalla na revista científica alemá Angewandte Chemie, conta cunha capa de Nafion un condutor de protones para formar unha membrana ultradelgada que agrupa as partículas de manganeso. Ao pasar auga pola membrana e expola á luz se oxida, creando protones e electróns, o que se utiliza para extraer hidróxeno.\nAs noticias con avances no campo da fotosíntesis artificial son cada vez máis numerosasNo Instituto Tecnolóxico de Massachusetts (MIT), o químico Daniel Nocera creou un catalizador de cobalto e fósforo que escinde a auga a temperatura ambiente. Nocera asegura que o seu descubrimento, publicado na revista Science, suporá un maior desenvolvemento da tecnoloxía solar fotovoltaica. Ademais de ter un custo moi baixo, afirma, permitirá aproveitar o exceso de enerxía solar durante a noite para, por exemplo, recargar nos fogares células de combustible para fornecer enerxía a electrodomésticos ou a un coche eléctrico.\nNeste sentido, o desenvolvemento de novos materiais e catalizadores que permitan a fotosíntesis artificial centra o traballo de varios equipos. Por exemplo, en Alemaña, científicos do Centro de Investigación Jülich sintetizaron un complexo de óxido de metal inorgánico estable que posibilita unha rápida e efectiva oxidación da auga. E no Instituto Max Planck, un equipo dirixido por Markus Antonietti activou con éxito CO2 para usalo nunha reacción química usando nitrito de carbono grafítico, un novo tipo de catalizador libre de metal.\nNoutra vía de investigación, un equipo da Universidade de California en Berkeley, dirixido polo físico químico Graham Fleming traballa para descubrir como as plantas transfiren a enerxía a través dunha rede de pigmento-proteína con case un cento por cento de eficiencia. Nun recente artigo do Biophysical Journal explican que, tras rastrexar o fluxo de enerxía mediante unha técnica baseada no láser, lograron por primeira vez conectar devandito fluxo a funcións de transferencia enerxética, o que na súa opinión constitúe unha liña de investigación moi prometedora.\nPola súa banda, os químicos James Muckerman e Dmitry Polyansky, do Laboratorio Nacional Brookhaven, pertencente ao Departamento de Enerxía de EE.UU., proban un catalizador de rutenio que permita tamén esa conversión da auga.\nA nanotecnoloxía podería ser crucial para facer posible a fotosíntesis artificial. Así o cre un equipo de investigadores da Universidade Hebei Normal de Ciencia e Tecnoloxía en Qinhuangdao, China, que afirma solucionar un paso crave que se resistía ata agora no devandito obxectivo. Grazas a unha estrutura de nanotubos de carbono, os científicos chineses han recreado o sistema de electróns múltiple, que na fotosíntesis natural posibilita a enerxía para reaccións como a síntese dos carbohidratos.\nSegundo os seus responsables, o sistema, publicado na revista ChemPhysChem foi desenvolvido en principio para aumentar a eficiencia do proceso de transformación da enerxía solar en electricidade, aínda que cren que podería ser a clave para a fotosíntesis artificial\nNa Universidade de Kyoto, un grupo de enxeñeiros dirixido por Hideki Koyanaka creou un material a partir dunha técnica que permite producir nanopartículas moi puras de dióxido de manganeso. Os seus responsables afirman que permitirá a produción de sistemas baratos e eficaces para sintetizar azucres e etanol a partir da luz e do CO2, diminuíndo de paso a cantidade de emisións deste gas á atmosfera. Polo momento, os investigadores nipóns planean comercializalo en pequenos dispositivos para reducir o CO2 de coches ou fábricas.\nA pesar dos constantes e cada vez máis numerosos avances, a fotosíntesis artificial como proceso enerxético generalizable e económico ten un longo camiño que percorrer. Os sistemas desenvolvidos polo momento aínda se atopan nunha fase inicial, e son varias as dificultades que teñen que salvar.\nPor exemplo, os catalizadores que poderían ser a base do proceso enerxético funcionan, pero aínda son pouco eficientes e lentos. Ademais, algún dos pasos da fotosíntesis natural, aínda que xa empezan a ser reproducidos, aínda se resisten. Noutros casos, o proceso de oxidación da auga produce sustancias agresivas, un problema que as plantas resolven reparando e substituíndo os seus catalizadores naturais constantemente.\nenerxía fotosíntesis artificial-gl hidrógeno-gl podría-gl solar


Silvina Paricio orienta: "Crimen e Investigación" e "Save the Children" contra o acoso escolar\n"Crimen e Investigación" e "Save the Children" contra o acoso escolar\nO acoso escolar é violencia. Son exemplos de acoso escolar: poñer motes, empuxar, insultar, rirse de alguén, dar información moi persoal en internet, pegar, ... Moitos rapaces e rapazas teñen que facer fronte a situacións deste tipo no seu centro escolar. É responsabilidade de todos e todas acabar con este problema. Ademáis, podemos facelo.\nHai unha maneira de protexer e defender ás persoas que o están a padecer. Hai uns heroes que poden combatilo. Alumnado, familias e profesorado poden ser os heroes do patio. Chega con dar un paso adiante, tomar a decisión e actuar contra o acoso escolar.\nCrimen + Investigación , en colaboración con Save the Children , presenta nos 4 videos que siguen algún dos poderes que tod@s levamos dentro e que axudan a loitar contra o acoso escolar.\nTI TAMÉN PODES LOITAR CONTRA O ACOSO ESCOLAR é o lema desta campaña na que se convida a todo o mundo a convertirse en "HÉROES DEL PATIO".\nXunto cos videos, a campaña inclúe orientacións para loitar contra o acoso escolar para os diferentes colectivos aos que se dirixe : alumnado, profesorado e familias.\nPautas para o alumnado\nPautas para o profesorado\nA campaña remata cunha PETICIÓN -que se pode asinar- para pedir aos partidos políticos e ao Goberno de España que protexan a nenos e nenas fronte á violencia.\nPublicado por Silvina Paricio Tato en 21:38\nSALÓN DE ORIENTACIÓN UNIVERSITARIA - UNITOUR 2018\nRecursos de orientación, titoría e formación\n¿Es posible aspirar a un mundo sin guerras?\nACREDITACIÓN DA EXPERIENCIA PROFESIONAL 2019\nII CONCURSO DE NORMAS DE CONVIVENCIA: 1° ESO A


A gata no tellado: 09/12\nEra de xustiza poética voltar neste día ás mesmas rúas nas que un día comezou unha historia gravada a lume nunha moeda dunha soa cara. Voltar sabedora do remate. Voltar sen bágoas e cun sorriso. Voltar en paz.\nE durmir por vez primeira cun sorriso nos beizos. Sen agardar absolutamente nada.\nPublicado por m* en 2:07 No hay comentarios:\nSen escollas non hai dúbidas. Agora teño liberdade para seguir o único camiño ao que sempre pertencín. Liberdade para sorrir, para atopar unha razón pola que levantarme da cama polas mañás. Un único camiño que me leve ao meu destino.\nSó resta unha materia pendente para voar lonxe do pasado. Pero con esa ninguén me vai axudar.\nPublicado por m* en 22:30 No hay comentarios:\nAs horas corren máis lentas do debido, e neste cuarto vai moita calor. Deitada na cama arrólame a tristura que vén de atrás e o medo ao que está por vir. Ou quizais a tristura que virá e o medo presente. Queda cada vez menos tempo, pero non avanza. Estira e encolle coma se fora chicle. Xoga a agacharse tralas portas e saltar ao meu paso. E eu ás veces quero correr cara adiante, e ás veces quero voltar atrás, pero non me movo. Permanezo inmóbil deitada na cama, vendo correr as horas cara un destino incerto.\nPublicado por m* en 20:36 No hay comentarios:


Máis alá dos dinosauros, que coñeces da Prehistoria? | Universidade de Vigo\nUnha investigación afonda na percepción actual deste período histórico\nAs persoas interesadas poden participar no proxecto cubrindo unha enquisa anónima\nAndrea Mouriño é a responsable do proxecto\nDUVI Ourense 16/12/2020\nAfondar na realidade da difusión patrimonial galega\n“O estudo ten como obxectivo investigar sobre como se constrúe, produce e comunica o coñecemento científico, neste caso histórico, sobre a Prehistoria do noroeste peninsular, xerado desde a arqueoloxía á sociedade dende unha perspectiva de xénero”, explica Andrea Mouriño, investigadora predoutoral do GEAAT que lidera este traballo, que forma parte do proxecto de investigación da súa tese de doutoramento. A tese, titulada A difusión do patrimonio arqueolóxico do noroeste peninsular: unha análise dos discursos dende a perspectiva de xénero, está sendo desenvolvida dentro do Programa de Doutoramento Interuniversitario en Protección do Patrimonio Cultural baixo a dirección da investigadora Beatriz Comendador, profesora da Área de Prehistoria da Facultade de Historia de Ourense.\nDentro desta investigación, explica a súa responsable, o foco central é a análise da inclusión do xénero nos discursos ofrecidos dende diversas canles de difusión de coñecemento científico. Así, detalla, búscase “coñecer a realidade imperante no ámbito da difusión patrimonial galega en relación á Prehistoria e ao xénero coa pretensión de evidenciar a ambigüidade e usos descontinuos nos contidos e nas formas de conxugar as lóxicas referentes ao xénero neste ámbito, pese aos avances en prol da igualdade”. Segundo detalla a investigadora, “posto que pese a que dende a arqueoloxía contemporánea se conta a día de hoxe con metodoloxías e estratexias de abondo para estudar o pasado dende enfoques inclusivos, onde o xénero é unha categoría máis de análise para coñecer as sociedades prehistóricas, a presenza de sexismos, estereotipos e falsos históricos asumidos como verdades universais xunto co emprego dunha linguaxe discriminatoria son a norma a seguir”.\nComo parte deste proxecto, lanzouse unha enquisa on-line aberta ao público xeral, adaptada para toda as idades a partir dos dez anos, e “onde no existen respostas correctas ou incorrectas”. A participación é totalmente anónima e o tempo requirido para a súa realización breve. “Sendo conscientes das limitacións do medio elixido, tanto en relación á representatividade dos sectores de poboación (rangos de idade) como á accesibilidade (fenda dixital), elaborouse unha enquisa en liña (para tentar sortear as limitacións en relación á crise sanitaria) configurada por unha serie/batería de preguntas, tanto de resposta aberta como de resposta pechada, sustentadas nos resultados preliminares de dita investigación na liña dos estudos de público e investigacións de referencia similares”, explica Mouriño Schick.\nQue imaxe lle vén á mente cando escoita a palabra Prehistoria?; coñece algún xacemento arqueolóxico prehistórico en Galicia? ou que papel cre que tiña as mulleres e os homes dentro das sociedades prehistóricas? son algunhas das preguntas que se realizan na enquisa. O cuestionario ofrece ademais a oportunidade ás e aos participantes tanto de deixar os comentarios que consideren oportunos, as súas impresións ou suxerencias tras realizar a enquisa, como de indicar se queren coñecer en primeira persoa os resultados da investigación cando estean dispoñibles. “Pártese da máxima da democratización da cultura coa pretensión da aplicabilidade dos resultados da investigación ao tecido social con fins de conformación dunha cidadanía crítica e coñecedora do seu pasado prehistórico”, apunta por último Andrea Mouriño.


O PP pide que se recupere a escultura de Paco Pestana da Praza Roxa - LUGOXA\nO Partido Popular presentará un rogo á Comisión Cultura para que o bigoberno “repare e reubique a escultura de Paco Pestana situada na Praza Roxa e que está nun estado deplorable”.\n“Trátase do San Sebastián Alanceado unha peza á que lle falta a cabeza e que está destrozada e pouco ten que ver xa coa peza orixinal”. Os populares explican que a escultura, que estaba situada nunha peana nun lateral da praza, trasladouse de forma arbitraria de lugar e agora a súa peana é un muro que hai neste espazo público”.\nO Partido Popular xa advertiu no ano 2018 da situación na que se atopaba esta peza de Pestana e, agora, reclama que “a mellor forma de homenaxealo é restaurar e poñer en valor a súa obra”. Nese senso propoñen que “unha vez se arranxe esta peza se consensúe con todos os grupos da corporación unha nova ubicación para o San Sebastián Alanceado que ben podería ser nun dos novos espazos peonís como, por exemplo Quiroga Ballesteros ou o espazo que se habilite na zona da Mosquera”.\nPara o PP é un deber do goberno local poñer en valor a riqueza artística que hai en Lugo e aproveitan esta petición para reclamar a redacción dun inventario dos elementos escultóricos do municipio para evitar que esculturas como esta de Paco Pestana queden esquecidas ou apartadas nun ricón”. Este inventario poderíase utilizar para promocionar a cidade, para recompilar as obras escultóricas de artistas lucenses con traxectorias de recoñecido prestixio na páxina web do Concello e que mesmo incorporar a información nos planos guía do rueiro.


Evento: Rojo | Cultura de Galicia\nxoves, 2 xullo, 2020 - 20:30\nClown, danza, humor e improvisación co público, na procura dunha linguaxe que utiliza o símbolo como ferramenta de comunicación.\nMireia Miracle Company é a compañía da actriz, clown, directora e pedagoga do mesmo nome. Iniciou a súa traxectoria en 2017 co seu primeiro traballo, Vermello, que en 2017 foi adaptado a sala co nome de Vermello sala.\nMireia Miracle naceu en Madrid e formouse no teatro xestual na Escuela de Mar Navarro (seguindo a pedagoxía de Jacques Lecoq) e en danza contemporánea. Tamén estudou pedagoxía teatral e teatro social xunto a Moisés Mato no Teatro de la Escucha, e ademais é directora de teatro e escritora.\nComo pallasa, en 2015 tivo a oportunidade de traballar xunto ao clown Leandre Ribera en dous dos seus espectáculos: Iceberg e Idees del fred. Con Iceberg estreou en Chalons dans la Rue (Francia) e xirou por lugares como Suiza, Austria e Israel. Esta experiencia supuxo unha formación crucial en canto á aprendizaxe das técnicas do clown, o bufón e a comedia para Mireia. Actualmente, ademais de xirar con Vermello por rúas e salas, dedícase a dirixir e asesorar a artistas en procuras escénicas similares e a impartir obradoiros a diferentes grupos de persoas.\n25ª Mostra de Teatro Universitario (MITEU) de Ourense\n2 de xullo a 15 de xullo\nCirko Psikario- Aloló\nTerraza do Auditorio Municipal\nNave de Ojea\nLuis Zahera- Lo mejor de lo mejor


EPFQ3 Táboa Periódica - Wikibooks\nEPFQ3 Táboa Periódica\nVolta ó título da sección\nSen usar a Táboa Periódica (máis que como comprobación) di todo o que podas sobre o elemento nº53\nPoñemos a táboa de Hund:\n5s2 p5 d10 f14\nTen ocupadas 5 capas, logo pertence ó 5º período. Ten, na capa máis externa, 7 electróns, pertencendo entón ó grupo 17. É dicir, é un halóxeno e polo tanto, illante en situación normal, e terá moita tendencia a reaccionar químicamente. O seu número de oxidación máis probable será -1, co que tenderá a coller un electrón ó combinarse químicamente (alta electronegatividade), podendo ter ademáis cargas positivas impares ata +7.\nTenderá a combinarse con metais para formar sais binarias (ligazón iónica), e tamén poderá formar ácidos e sais ternarias como parte do anión (ligazón covalente co osíxeno, o mesmo que no caso de outros compostos con elementos non metálicos).\nTerá 53 protóns, 53 electróns e un número de neutróns maior de 53, co que a súa masa atómica non baixará de 110\nOrdea por orde crecente do tamaño atómico (e explica a causa de dita ordeación) os seguintes elementos: S, Cl, Mg, Na.\nDentro dun período, os elementos diminúen de tamaño ó aumentar o número atómico, logode esquerda a dereita na Táboa Periódica. Así, temos que en tamaño, Na>Mg>S>Cl, e polo tanto a ordeación pedida é Cl, S, Mg, Na\nSen usar a táboa periódica, di todo o que podas sobre o elemento nº37.\nPoñemos a táboa de Hund: 1s2\n4s1 p6 d10 f14\nTen ocupadas 4 capas, logo pertence ó 4º período. Ten, na capa máis externa, 1 electrón, pertencendo entón ó grupo 1. É dicir, é un metal alcalino e polo tanto, conductor (eléctrico e térmico), e terá moita tendencia a reaccionar químicamente cedendo electróns. O seu número de oxidación será +1, co que tenderá a ceder un electrón ó combinarse químicamente (baixa enerxía de ionización).\nTenderá a combinarse con metais para formar aleacións (ligazón metálica), e tamén poderá formar sais (binarias ou ternarias) como catión (ligazón iónica co non metal ou o osíxeno do anión). Terá 37 protóns, 37 electróns en estado neutro e un número de neutróns maior de 37, co que a súa masa atómica non baixará de 75.\nUn gas non se pode disolver en auga, non conduce e está constituído por un só elemento. Di todo o que podas sobre a súa estructura.\nSe non é soluble en auga non é un composto de tipo iónico. Se non conduce, será covalente. É dicir, terá unha estructura de moléculas con pouca interacción mutua, con p.f. e punto de fervenza baixos, ...\nOrdea por orde creciente de electronegatividades Ru, Ba, Si, S.\nNa táboa periódica, os elementos aumentan a súa electronegatividade cara ó F, é dicir, cara á dereita e arriba. Logo teremos Ba, Ru, Si, S\nTraído desde «https://gl.wikibooks.org/w/index.php?title=EPFQ3_Táboa_Periódica&oldid=15369»


División de Honra de Rugby 1997-1998 - Wikipedia, a enciclopedia libre\nDivisión de Honra de Rugby 1997-1998\n(Redirixido desde "Liga Española de rugby 1997-1998")\nUE Santboiana (1996-1997)\nA tempada 1997-1998 da Liga Española de rugby (División de Honor de Rugby) foi a edición número 31 da máxima categoría do rugby en España.\nA UE Santboiana era o defensor do título logrado na anterior edición do torneo, pero a tempada rematou coa vitoria final no campionato para Club de Rugby El Salvador por segunda vez na súa historia, un equipo que ó mesmo tempo era un acabado de ascender á categoría.\nNesta edición a División de Honra volveu ao formato de 12 equipos, polo cal a tempada estivo composta por 22 xornadas e non por 18. Os 3 equipos ascendidos foron Club de Rugby El Salvador, Club Natació Montjuic e Club de Rugby Liceo Francés, ocupando as dúas novas prazas da ampliación e a praza do Bera Bera Rugby Taldea, descendido o ano anterior.\nDivisión de Honra — Tempada 1997/98\n1 CR El Salvador 39 22 19 1 2 758 395\n2 UE Santboiana 34 22 17 0 5 661 461\n3 Real Canoe 32 22 16 0 6 549 439\n4 VRAC 23 22 10 3 9 527 463\n5 CR Liceo Francés 23 22 11 1 10 555 512\n6 U.Sevilla 22 22 11 0 11 545 523\n7 CR Ciencias 19 22 9 1 12 500 535\n8 Getxo RT 17 22 8 1 13 538 553\n9 RC Valencia 16 22 7 2 13 442 631\n10 CN Montjuic 16 22 8 0 14 486 625\n11 CD Arquitectura 15 22 6 3 13 372 517\n12 CR Cisneros 8 22 3 2 17 462 741\n<<<< 1996/97 — Tempadas — 1998/99 >>>>\nEn azul o campión de liga (1º).\nEn vermello as posicións de descenso directo (11º e 12º).\nDatos finais do campionato\nCR El Salvador conseguiu o campionato nacional de liga, con 39 puntos en 22 xornadas. Foi o 2º título de liga para o club.\nOs dous últimos clasificados, CD Arquitectura e CR Cisneros, descenderon de categoría ó remate da tempada.\nO xogador de CR El Salvador Asís García, liderou a táboa de ensaiadores da liga, con 17 ensaios; mentres que o apertura ucraíno nacionalizado español Andrei Kovalenco, do Real Canoe, liderou a táboa de anotadores con 252 puntos.\nO Univ.Granada e o Oviedo Rugby Club, acadaron o ascenso para competir na tempada 1998-99 na División de Honra.\nHeineken Cup 1997-98\nResultados finais da liga publicados pola Federación Española de Rugby en Ferugby.com (en castelán)\nTraído desde "https://gl.wikipedia.org/w/index.php?title=División_de_Honra_de_Rugby_1997-1998&oldid=4986781"\nA última edición desta páxina foi o 11 de novembro de 2018 ás 18:28.


Avoaescola Ferrolterra | ::Axenda cultural AELG::\nArquivos da etiqueta: Avoaescola Ferrolterra\nFene: presentación de Avoaescola Ferrolterra\nO mércores 8 de maio, ás 19:30 horas, no salón de actos da Casa da Cultura (Museo do Humor) de Fene, Galiza co Galego presenta a Avoaescola de Ferrolterra.\nTrátase dun espazo educativo en galego dedicado, nun primeiro momento, a nenos e nenas até os 6 anos. Iníciase coa finalidade de se transformar nunha escola infantil.\nAvoaescola Ferrolterra realizará todas as accións, actividades lúdicas e educativas en lingua galega, co fin de que nenas e nenos acaden o seu uso nas relacións afectivas e de comunicación tanto sociais como familiares.\nEsta educación liberadora e cooperativa centrarase na motivación e interese dos meniños e meniñas, respectando o ritmo e características de cada quen.\nSerá un espazo educativo inclusivo, laico, respectuoso e aberto á comunidade social do seu entorno.\nAs actividades faranse en contacto co medio natural e fomentarán a expresión artística como a música, a pintura ou o movemento. A aprendizaxe dos coñecementos será un proceso activo lúdico de construción e investigación, para as crianzas dende a creatividade e liberdade.\nA educación en valores é clave para un desenvolvemento persoal axeitado. A tolerancia, a solidariedade, a empatía, a igualdade, as habilidades sociais ou a expresión de sentimentos serán elementos presentes no clima diario da Avoaescola.\nO contacto con apego conformará unha relación baseada no afecto e na confianza.\nAvoaescola de Ferrolterra goza dun lugar privilexiado ao lado do paseo marítimo, dun parque infantil e de amplas zonas verdes.\nAs propias instalacións contan con zona de xogo ao aire libre, espazos verdes e unha horta ecolóxica. Primará o concepto de funcionamento sostible, aprendendo sobre ciclos da natureza a través, por exemplo, da compostaxe e reciclado.\nAvoaescola é unha cooperativa na que as propias familias asociadas teñen poder de decisión sobre as cuestións relacionadas co funcionamento e mantemento do espazo. Ademais participan co persoal educativo na xestión e dinámica educativa.\nAvoaescola Ferrolterra abrirá as súas portas no vindeiro outono para comezar unha aventura chea de liberdade, convivencia e aprendizaxe!\nEste proxecto está impulsado pola cooperativa (de ensino) Avoaescola, apoiada económica e socialmente pola Asociación Galiza co Galego, en colaboración coas Asociacións pedagóxicas Nova Escola Galega e Asociación Socio-Pedagóxica Galega, e a Asociación de Escritores e Escritoras en Lingua Galega.\nMáis información aquí: avoaescolaferrolterra@gmail.com\nPublicado en Asociacións, Lingua, Sociedade\t| Etiquetado Asociación de Escritoras e Escritores en Lingua Galega, Asociación Socio-Pedagóxica Galega, Avoaescola Ferrolterra, Galiza co galego, Nova Escola Galega


_ficcionario: A mirada dos humanistas\nA mirada dos humanistas\nOs retratos de Virxilio Vieitez (Soutelo de Montes, Forcarei, 1930-2008) transmiten de xeito inequívoco o espírito da posguerra galega. A construción das súas fotografías baséase en dúas premisas fundamentais; a frontalidade do retratado respecto do obxectivo da cámara e a inserción do suxeito na súa contorna, acompañado dalgún elemento que nos achega indicios sobre a súa psicoloxía. Este modo de proceder unido a un sobrio tratamento da luz natural dá lugar a unha posta en escena espida que connota un espazo plástico pero profundamente real no que o ser humano adquire a máxima transcendencia.\nA mesma trascendencia acadan as fotografías de Seydou Keita (Bamako, 1921- París, 2001), outro poeta da imaxe, que rexentaba un pequeno estudio nos arrabaldos da capital de Mali. Keita, como Vieitez, era autodidacta; e foi asimilando aos poucos a lóxica compositiva da imaxe; pero sobre todo o que destaca en ambos é a empatía establecida cos seus modelos ou, por mellor dicir, clientes.\nA caste de fotógrafos de que forman parte Keita e Vieitez non escapaba á carestía xeral da súa contorna. Como os medios eran escasos, tiñan que improvisar in situ. O minimalismo escenográfico destas obras deixa constancia dunha eficaz xestión dos recursos que tiñan á man: unha corredoira, unha horta ou as vivendas dos modelos servían como pano de fondo no caso de Vieitez; un cobertor, que cambiaba cada tres anos, no caso de Keita (este elemento de atrezo serve para establecer a cronoloxía dos máis de 10.000 negativos que conforman o seu arquivo).\nA pesar da aparente sinxeleza das composicións existe unha minuciosa elaboración debido a que as súas humildes economías demandaban resultados óptimos co menor gasto de negativo; por iso deben aguzar o enxeño para que un universo revisitado unha e outra vez non resulte anódino. Os clientes de Keita posan fachendosos diante da cámara con vistosos traxes e túnicas (vestimenta que lles proporcionaba o propio fotógrafo se consideraba que non viñan cun atuendo acorde coa ocasión), ademais de numerosos abelorios. Sinala Keita que nas mulleres “as xoias eran tan importantes como as mans; os dedos longos e delgados eran considerados símbolos de elegancia e beleza”. Estas fotografías eran, xa que logo, un símbolo de prestixio.\nTamén para prestixiarse acodían a Vieitez algúns dos seus clientes, concretamente os indianos, que desexaban retratarse a carón dos seus haigas. Non era o máis habitual no caso do galego; polo xeral os seus modelos circunscribíanse aos labradores de Terra de Montes en instantáneas que con frecuencia tiñan un destino transoceánico, como a da vella coa radio comprada cos cartos enviados desde as Américas. A estética da fame das fotografías de Vieitez esconde o halo fantasmal da emigración masiva; mentres, a fotografía de Keita pon fin a un atavismo dos seus compatriotas, que temían que coa súa imaxe o fotógrafo lles estivese a roubar a identidade.\nA obra de Vieitez cínguese á súa realidade social non só no tocante ao tipo de retratados senón tamén na súa concepción lumínica austera, neutra, que contrasta coa luz do Sahel nativo de Keita, luz que, en contacto coas brillantes peles dos clientes, realza os volumes e as texturas dos retratos, conferíndolles un valor engadido de sensualidade.\nTanto Keita como Vieitez foron descubertos para o mundo cando xa eran vellos; e forman parte dunha lexión de fotógrafos que fascinan á modernidade pola pureza das súas miradas, limpas de referentes, e a súa falta de pretensións que os afastan da impostura propia do artista burgués.\nA súas obras alcanzan valor documental como depositarias da nosa memoria colectiva e polo seu exiguo grao de manipulación, as fotografías de Vieitez e Keita alimentan o campo semántico das súas respectivas culturas. Escenas que para eles supuñan o sustento diario adquiren hoxe un marcado valor sentimental e antropolóxico; con elas levantaron acta poética do seu tempo. Paradoxalmente o descoñecemento da historia da fotografía fixo xermolar un estilo distante de modas e tendencias, fundamentado na combinación harmoniosa da experiencia e a intuición. Ese estilo propio, co valor engadido da súa calidade humana, é o que os eleva á categoría de artistas.\nPublicado por JOSÉ ANTONIO CASCUDO en 12:15\nEtiquetas: África, emigración, Galicia, Sahel, Seydou Keita, Virxilio Vieitez\nO fascismo cotián


Cales son os erros máis comúns coa optimización do motor de procura A9?\nÉ posible que pareza como un "brainer", pero os comerciantes de comercio electrónico poden atopar exactamente o que necesitan, só cando a súa ficha de produto contén todos os termos de busca necesarios estreitamente relacionados coa consulta de busca cuberta polo potencial comprador. Pero dado que a parte de león das técnicas de optimización de palabras clave funciona case o mesmo, a optimización de motor de busca A9 de Amazon ten unha visión moi diferente a ese proceso.E isto significa que hai moitos erros frecuentemente que moitos vendedores de Amazon aínda non saben. É por iso que a continuación vou borrar ese misterio en torno á optimización de motores de busca A9 e mostrarache as trampas máis comúns, en liña cos erros recorrentes feitos por moitos empresarios en liña que venden os seus produtos neste mercado moi concurrido. Entón, imos afondar!\nOptimización do motor de busca A9 de Amazon\nErro 1: Backend Termos de busca\nO problema é que moitos vendedores en Amazon creen que a sección de backend da súa ficha de produtos que contén o resto das súas principais palabras clave de destino (que de feito non atoparon o seu lugar no título do produto ou na sección de descrición) son os campos menos importantes para a optimización do motor de procura A9. E todos eles están terriblemente mal. Entón, se queres aproveitar mellor a optimización das palabras clave para a túa ficha de produtos, aquí ten a forma correcta de optimizar a túa páxina de produtos (en orde decreciente de importancia):\n1) Título do produto;\n2) Lista de puntos de bala;\n3) Condicións de busca de backend;\n4) Descrición do produto.\nO erro 2: poñer todo nun só lugar\nQuero dicir aquí que entre os erros máis frecuentes coa optimización do motor de busca A9 é unha situación bastante común cando o vendedor pon a parte do león dos principais palabras clave obxecto de aprendizaxe - só nun só lugar, en vez de ter todo separado en cinco liñas. Isto significa que non hai necesidade de darlle todos os 250 caracteres a un único campo, independentemente da cantidade de importancia que lle dea.\nÉ por iso que centrar só nunha liña significa que probabelmente está perdendo unha parte do 80% das oportunidades restantes de palabras clave.\nErro tres: Usando as mesmas palabras repetidamente\nSegundo Amazon, non hai necesidade de duplicar ningunha parte do teu contido, que xa se atopa noutros atributos da túa ficha de produto. Isto significa que calquera uso duplicativo das súas principais palabras clave obxecto de aprendizaxe non é máis que perder ese precioso espazo. Despois de todo, manipular a optimización da súa listaxe de produtos de forma máis precisa e sabia deixará a porta aberta para obter un maior número ou palabras clave indexadas e clasificadas para que poida beneficiarse. Simplemente, todo o que necesitas aquí é mencionar cada palabra clave principal de destino só unha vez (isto será suficiente, seguro) e pasarase libremente a encher as próximas seccións da páxina do produto que precisan de optimización para o resto dos termos de busca con precisión Source .


Un cambadés reclama a execución da orde de derrube da casa dun veciño de Vilariño | Canal Rías Baixas\nUn cambadés reclama a execución da orde de derrube da casa dun veciño de Vilariño\nVILARIÑO> Un veciño de Vilariño en Cambados pide que se execute a orde de derrube dunha das casas próximas á súa. O afectado leva 14 anos coa denuncia e xa gañou dúas demandas. Está estudando a situación de dúas casas máis que asegura tamén foron construídas de forma ilegal.\nEste camiño situado na avenida de Vilariño en Cambados leva 14 anos sendo motivo de disputas. Un dos veciños denunciou que unha das casas que próximas foi construída de forma ilegal. Os xulgados déronlle a razón en dúas ocasión e ordenou derribar a casa pero máis dunha década despois a orde non foi executada.\nRodrigo explica que ao ser unha servidume, a vivenda non poden ter acceso ao camiño sen estar retranqueada catro metros. Sen embargo esta casa non só dispón da entrada, senón tamén dun garaxe para coches e un balcón.\nO afectado está a estudar o caso das outras vivendas. Asegura que aínda que contan con permisos, algunhas das obras que fixeron son ilegais.\nO concello tras estudar o caso aprobou hoxe executar a orde de derrube. Agora quedará pendente a actuación do propietario da vivenda que aínda pode interpoñer un recurso que volva a paralizar a execución.\nArtigo anteriorSEA e o concello de Rianxo apostan por darlle o pulo definitivo ó parque empresarial de Té\nSeguinte artigoTres negocios resiten ao abandono que sofre a praza de abastos de Vilaxoán\nMiguel Costas, ex-Siniestro Total, prato forte do Ameixa Rock


(2011-2012) Comezamos a investigar sobre os avións | _\n(2011-2012) Comezamos a investigar sobre os avións\nPodes ver os pasos anteriores deste proxecto de investigación nesta ligazón:\nCOMEZAMOS A INVESTIGAR:\nTal como vos contarmos na entrada anterior, xa escolleramos o tema dos Avións para investigar sobre el e fomos tamén xuntando información sobre o mesmo.\nÁ volta das vacións, xa con toda a información organizada chegou o momento de comenzar a nosa investigación.\nPara elo, como facemos sempre, primeiro comentamos entre todos, e anotamos, as cousas que xa sabiamos sobre os AVIÓNS. Nalgunas houbo discusión pero acordamos, que cando fixeramos a investigación decidiriamos se eran verdade ou non.\nDecidimos tamén entre todos, que cousas queriamos saber sobre o tema, as veces tiñamos que acordar como queriamos "escribir" a pregunta para non repetilas.\nLembramos tamén onde podiamos buscar a información, e fomos pegando as fotografías de toda a información que fomos traendo.\nPara poder organizarnos decidimos facer "equipos", nesta parte do mural iremos pegando os equipos que vaiamos facendo para investigar cada pregunta.\nPolo momento xa temos a foto de "todos xuntos" investigando na aula de informática a pregunta sobre "se poden viaxar os animais nos avións e onde van".\nQuedounos un mural enorme, agora tan só nos queda completalo con todo o que vaiamos descubrindo nas nosas investigacións.\nPODEN VIAXAR OS ANIMAIS NOS AVIÓNS? ONDE TEÑEN QUE FACELO?\nA primeira pregunta que decidimos investigar foi se os animais podían ou non viaxar nos avións. Como era a primeira pensamos que era mellor "investigala xuntos", e xa o fariamos por equipos con outras preguntas.\nNa aula de informática, usando o Encerado Dixital Interactivo (EDI), creamos unha carpeta chamda "AVIÓN", que escribimos empregando o teclado, para gardar dentro todas as fotos e información que atopasemos sobre o tema.\nEntramos na zona de vídeos do recanto de infantil, e alí descubrimos que había vídeos sobre os avións. Co xa sabía chegar ata eles Marcos foi quen de atopalos. Podes velos aquí\nTivemos que escoller entre todos os vídeos que había, cal deles tiña que ver coa pregunta que estabamos a investigar.\nDescubrimos que teñen que ir en gaiolas na bodega do avión e que incluso os animais tan grandes como os elefantes.\nAsí quedou noso mural a resposta a esta pregunta, ademáis puxémoslle o número "3" que era o número da pregunta.\nFinalmente tamén o plasmamos nunha folla para o noso dossier.\nContinuaremos a investigar sobre as restantes preguntas.


Como están cambiando as estratexias de vendas coas redes sociais\nMartes 29 de decembro de 2009 Xoves, xuño 18, 2015 Douglas Karr\nO próximo evento de Techmakers será especial. Sempre agradezo a oportunidade de falar e Techmakers ofrece a un público diferente. Os fabricantes de tecnoloxías son en gran parte profesionais da tecnoloxía que salvan a brecha entre o back-end e o front-end. Tamén hai unha boa mestura de pequenas e grandes empresas que asisten a estes eventos.\nO seguinte evento será ás Scotty's Brewhouse no centro da cidade o martes 5 de xaneiro ás 5:30. Espero que poidas estar presente. En realidade chegamos a un punto no que agora estamos ocupando as dúas salas de privacidade de Scotty's.\nFalarei no cambio de paradigma de vendas. Os vendedores que non adoptaron a tecnoloxía quedan bastante atrás nos que o teñen e a brecha está crecendo. Os departamentos de vendas tradicionais sen presenza en liña están a poñer en desvantaxe o seu negocio.\nO problema é que os consumidores e as empresas agora teñen incribles ferramentas e redes dispoñibles en liña para axudalos a educalos en decisións de compra e negocio. Hai redes e comunidades enfocadas en liña, palabras clave dos motores de busca e blogs que proporcionan aos consumidores e ás empresas unha chea de información antes algunha vez chaman ou falan cos seus representantes de vendas.\nCando chega un cliente potencial ao teu sitio, por teléfono ou á túa porta, ás veces xa teñen máis coñecemento dos teus produtos, servizos, puntos fortes, puntos débiles e negocio no seu conxunto do que desexas.\nNo pasado, o vendedor era o medio entre o cliente potencial e a venda. Isto xa non é certo. Agora a información que está dispoñible abertamente en liña é o conduto. Como resultado, se a súa empresa quere estar presente cando a xente está no paso crítico no proceso de toma de decisións, os vendedores deben estar en liña onde están tomando esas decisións.\nMarcando por dólares xa non é o único medio de aumentar as vendas. Non estou en contra das chamadas de saída, pero se desexa obter resultados mellorados para os gastos de vendas, ten que equilibrar as chamadas de saída coas actividades de rede en liña e sen conexión. Un balance de todas estas accións proporcionará á súa empresa unha maior exposición, autoridade ... e, finalmente, confianza. A longo prazo, terás un gasoduto de vendas moito máis saudable.\nO mellor de todo é que estas metodoloxías pódense medir con precisión. Podemos medir o tráfico e as conversións de sitios de revisións, directorios en liña, sitios e blogs de referencia, redes sociais como LinkedIn e Facebook, así como medios sociais como Twitter. Estas estratexias tamén requiren impulso ... investir unhas semanas nunha estratexia en liña non axudará á súa empresa, pero investir un ano ten o potencial de facer medrar o seu negocio máis rápido do que imaxinaría.\nEspero verte no evento para falar máis sobre as estratexias e ferramentas que pode adoptar o seu negocio para comezar a construír estas novas estratexias de venda.\ntags: paradigma de vendasestratexias de vendavendedoresvendedortécnicos\nAdeusHootSuite, Ola de novo Twitterfeed\nComo NON facer as resolucións de ano novo no traballo